༠༠༠༠༔ཆོས་ཉིད་ནམ་མཁའི་ཀློང་མཛོད་ལས༔ཐུགས་མཆོག་ཕྱག་ན་རྡོ་རྗེའི་སྒོ་ནས་ཀླུ་བཙན་གཟའ་གསུམ་གྱི་དུག་དབྱུང་དག་བྱེད་བུམ་པའི་ཆུ་རྒྱུན་བཞུགས༔
བརྡ་ཡིག་༠༠༠༠༠༠༔ན་མོ་གུ་རུ་པདྨ་ཀ་ར་ཡེ༔བརྡ་ཡིག་༠༠༠༠༠༠༢༩༠༔དུས་གསུམ་སངས་རྒྱས་ཐམས་ཅད་ཀྱི༔ཐུགས་ཀྱི་དབང་ཕྱུག་ཧེ་རུ་ཀ༔གསང་བདག་བཛྲ་པཱ་ཎི་ལ༔རྣམ་པ་ཀུན་ནས་ཕྱག་བགྱིའོ༔དུས་ངན་སྙིགས་མ་ལྔ་བརྒྱའི་དུས༔སེམས་ཅན་དུག་ལྔ་འཇོལ་ཉོག་ཏུ༔སྤྱོད་པའི་ལས་དང་རྐྱེན་དབང་གིས༔མི་འདོད་སྡུག་བསྔལ་ཟུག་རྔུ་འབྱུང་༔དེ་བཟློག་སྟོབས་ལྡན་དྲེགས་པ་རྗེ༔གསང་བདག་ཕྱག་ན་རྡོ་རྗེ་ལ༔བརྟེན་ནས་གཟའ་ཀླུ་བདུད་བཙན་གྱི༔དུག་དབྱུང་བྱབ་པའི་ཆོ་ག་འདི༔བདག་ཉིད་རྡོ་རྗེ་ཐོད་ཕྲེང་གིས༔ལས་ཅན་དག་གི་སྤྱོད་ཡུལ་དུ༔བཞག་པའི་ནོར་བུ་རིན་ཆེན་འདིར༔བསྙེན་བཀུར་ཞབས་ཏོག་སྒྲུབ་པར་མཛོད༔རྒྱལ་དང་རྒྱལ་སྲས་རྣམས་ཀྱི་ལམ༔རྨད་བྱུང་ཐུགས་བསྐྱེད་མཐའ་ཡས་པ༔བྱང་ཆུབ་སེམས་ཀྱི་ཀུན་སློང་གི༔ངལ་བ་ཁྱད་དུ་བསད་བྱས་ནས༔འགྲོ་བའི་དོན་ལ་བརྩོན་པར་མཛོད༔ས་མ་ཡ༔དང་པོ་ལས་བུམ་བསྒྲུབ་པ་ནི༔རྫས་ལ་བཟང་དྲུག་དྲི་སྨན་དང་༔གླ་རྩི་སྤང་སྤོས་གུར་གུམ་བཅས༔ཞིབ་བཏགས་ཆུ་གཙང་དག་དང་བསྲེས༔མཚན་ལྡན་བུམ་པའི་སྣོད་དུ་བསྐྱིལ༔ཡུལ་གསུམ་ཡེ་ཤེས་གསུམ་ལྡན་གྱི༔ལྟ་བའི་ངར་དང་ལྡན་པའི་ངང་༔ཨོཾ་མ་ཧཱ་ཤུ་ནྱ་ཏཱ་སོགས༔ལས་ཀྱི་བུམ་པ་མི་དམིགས་པ་སྟོང་པ་ཉིད་དུ་གྱུར༔སྟོང་པའི་ངང་ལས་པཾ་ལས་པདྨ་དང་ཨ་ལས་ཟླ་བའི་དཀྱིལ་འཁོར་གྱི་སྟེང་དུ་ལྷ་རྫས་ལས་གྲུབ་པའི་བུམ་པ་རྒྱུ་རིན་པོ་ཆེ་སྣ་ཚོགས་ཀྱིས་བྱས་པ་ཁ་གཡེལ་ཞིང་ལྟོ་བ་ལྡིར་བ༔ཞབས་ཞུམ་པ༔མཆུ་འཕྱང་བ༔པཉྩ་ལི་ཀའི་མགུལ་ཆིངས་བྱས་པ༔རྒྱ་ཁྱོན་ཆོས་ཀྱི་དབྱིངས་དང་མཉམ་པའི་ནང་ཡན་ལག་བརྒྱད་དང་ལྡན་པའི་བདུད་རྩིའི་རྒྱ་མཚོ་འཁྱིལ་བའི་ཀློང་དུ་གེ་སར་འདབ་སྟོང་རྒྱས་པའི་ལྟེ་བར་ཨཱཿལས་ཟླ་བའི་གདན་ལ་ཨེཿབཾཿལཾཿརཾཿཡཾཿརྣམས་ཡོངས་སུ་གྱུར་པ་ལས༔འབྱུང་བའི་ལྷ་མོ་དབུས་སུ་ཐུགས་མཆོག་ནམ་མཁའ་དབྱིངས་ཕྱུག་མ་མཐིང་གསལ༔ཤར་དུ་ལས་བྱེད་མ་མཱ་ཀི་དཀར་མོ༔ལྷོ་རུ་ཡོན་ཏན་སངས་རྒྱས་སྤྱན་མ་སེར་གསལ༔ནུབ་ཏུ་གསུང་མཆོག་གོས་དཀར་མོ་དམར་མོ༔བྱང་དུ་ཕྲིན་ལས་དམ་ཚིག་སྒྲོལ་མ་ལྗང་གསལ༔ཀུན་ཀྱང་ཞལ་གཅིག་ཕྱག་གཉིས་པ་ཞལ་ཞི་ཞིང་འཛུམ་པ༔དབུ་སྐྲ་ཆུན་འཕྱང་རིན་པོ་ཆེའི་རྩེ་བྲན་བྱས་ཤིང་ཟར་བུ་ཐུར་དུ་བཀྲོལ་བ༔ཕྱག་གཡས་བུམ་པ་དང་གཡོན་པར་རྨ་བྱའི་མདོངས་འོད་གསལ་བ་འཛིན་ཅིང་ལོངས་སྤྱོད་རྫོགས་སྐུའི་ཆས་ཀྱིས་བརྒྱན་པ༔ཡེ་ཤེས་ཀྱི་མེ་དཔུང་འབར་བའི་ཀློང་དུ་བཞུགས་པའི་གནས་གསུམ་ནས་འོད་འཕྲོས༔དབྱིངས་ནས་ཡེ་ཤེས་པ་སྤྱན་དྲངས་དམ་ཚིག་པ་དང་གཉིས་སུ་མེད་པར་གྱུར༔བཛྲ་ས་མ་ཡ་ཛཿཏིཥྛ་ལྷན༔ཨ་ཏི་པཱུ་ཧོཿཔྲ་ཏཱིཙྪ་ཧོཿཨརྒྷཾ་པདྱཾ་སོགས་ཤཔྡ་པྲ་ཏཱིཙྪ་ཡེ་སྭཱ་ཧཱ༔དེ་ནས་བསྟོད་པ་ནི༔ཧཱུྃ༔ཁམས་ལྔ་གནས་དག་ཡེ་ཤེས་ལྔ་ཡི་བདག༔འབྱུང་ལྔར་དབང་བསྒྱུར་རིགས་ལྔའི་དགྱེས་བསྐྱེད་མ༔དབྱིངས་ཕྱུག་མཱ་ཀི་གོས་དཀར་དམ་ཚིག་སྒྲོལ༔ཕྲིན་ལས་རོལ་པའི་མཁའ་འགྲོའི་ཀློང་ལ་བསྟོད༔དེ་ནས་འཛབ་དམིགས་ནི༔རང་གི་ཐུགས་ཀའི་འོད་ཟེར་གཟུངས་ཐག་ལ་བརྒྱུད་དེ་བུམ་ལྷའི་ཐུགས་ཀར་ཕོག༔ཐུགས་དམ་གྱི་རྒྱུད་བསྐུལ་དོན་གཉིས་བྱས༔ཚུར་འདུས་བུམ་པའི་ཆུ་ལ་ཐིམ་པས་དག་བྱེད་ཀྱི་ནུས་པ་དང་ལྡན་པར་གྱུར༔ཨེ་བཾ་ལཾ་རཾ་ཡཾ་སརྦ་ཌཱ་ཀི་ནཱི་ལས་ཉོན་བག་ཆགས་ཐམས་ཅད་ཤཱནྟིཾ་ཀུ་རུ་ཡེ་སྭཱ་ཧཱ༔བརྒྱ་རྩ་བརྗོད༔མཆོད་བསྟོད་བྱས་མཐར༔ཡེ་ཤེས་པ་གཤེགས༔དམ་ཚིག་པ་ཆུར་ཞུ་བས་དག་བྱེད་ཀྱི་ཆུ་ནུས་པ་དང་ལྡན་པར་གྱུར༔དེ་ནས་བུམ་པ་ཐོགས་ལ༔རང་ཉིད་གསང་བདག་གི་ཐུགས་ཀ་ནས་འོད་ཟེར་འཕྲོས་བསྲུང་བྱའི་ལུས་ངག་ཡིད་གསུམ་ལ་ཕོག་པས་ནད་གདོན་སྡིག་སྒྲིབ་བག་ཆགས་ངན་པ་དང་མི་གཙང་བའི་འབག་རྩོག་ཐམས་ཅད་ཁྲུས་ཆུས་བཀྲུས་འོད་ཟེར་གྱིས་སྦྱངས་ཤིང་གསལ་བར་གྱུར༔ཧཱུྃ་ཧྲཱིཿདུས་གསུམ་སངས་རྒྱས་ཐམས་ཅད་ཀྱི༔ཐུགས་ཀྱི་དགྱེས་པ་བསྐྱེད་པའི་ཡུམ༔ནམ་མཁའི་ལྷ་མོ་དབྱིངས་ཕྱུག་མས༔བསྲུང་བྱའི་ལུས་ངག་ཡིད་གསུམ་གྱི༔ནད་གདོན་བར་ཆད་རྐྱེན་གེགས་བདུད༔གྲིབ་དང་མི་གཙང་དམ་གྲིབ་དུག༔རྒྱལ་བའི་ཐུགས་ཀྱི་རང་བཞིན་ཆུས༔ཆོས་ཉིད་ཀློང་དུ་བཀྲུ་བར་མཛོད༔ཆོས་དབྱིངས་ཡེ་ཤེས་གསལ་གྱུར་ཅིག༔ཨོཾ་བུདྡྷ་ཌཱ་ཀི་ནཱི་བསྲུང་བྱའི་ལུས་ངག་ཡིད་གསུམ་གྱི་ནད་གདོན་སྡིག་སྒྲིབ་བག་ཆགས་ཐམས་ཅད་ཞི་ཞིང་དག་པར་གྱུར་ཅིག༔ཤཱནྟིཾ་ཀུ་རུ་ཡེ་སྭཱ་ཧཱ༔ཧཱུྃ་ཧྲཱིཿདུས་གསུམ་སངས་རྒྱས་ཐམས་ཅད་ཀྱི༔སྐུ་ཡི་དགྱེས་པ་བསྐྱེད་པའི་ཡུམ༔ཆུ་ཡི་ལྷ་མོ་མ་མཱ་ཀི༔བསྲུང་བྱའི་ལུས་ངག་ཡིད་གསུམ་གྱི༔ནད་གདོན་བར་ཆད་རྐྱེན་གེགས་བདུད༔གྲིབ་དང་མི་གཙང་དམ་གྲིབ་དུག༔རྒྱལ་བའི་སྐུ་ཡི་རང་བཞིན་ཆུས༔ཆོས་ཉིད་ཀློང་དུ་བཀྲུ་བར་མཛོད༔མེ་ལོང་ཡེ་ཤེས་གསལ་གྱུར་ཅིག༔བཾ་བཛྲ་ཌཱ་ཀི་ནཱི་བསྲུང་བྱའི་ལུས་ངག་ཡིད་གསུམ་གྱི་ནད་གདོན་སྡིག་སྒྲིབ་བག་ཆགས་ཐམས་ཅད་ཞི་ཞིང་དག་པར་གྱུར་ཅིག༔ཤཱནྟིཾ་ཀུ་རུ་ཡེ་སྭཱ་ཧཱ༔ཧཱུྃ་ཧྲཱིཿདུས་གསུམ་སངས་རྒྱས་ཐམས་ཅད་ཀྱི༔ཡོན་ཏན་དགྱེས་པ་བསྐྱེད་པའི་ཡུམ༔ས་ཡི་ལྷ་མོ་སངས་རྒྱས་སྤྱན༔བསྲུང་བྱའི་ལུས་ངག༴ནད་གདོན་བར་ཆད༴གྲིབ་དང་མི་གཙང་༴རྒྱལ་བའི་ཡོན་ཏན༴ཆོས་ཉིད་ཀློང་དུ༴མཉམ་ཉིད་ཡེ་ཤེས་གསལ་གྱུར་ཅིག༔ལཾ་རཏྣ་ཌཱ་ཀི་ནཱི་བསྲུང་བྱའི་ལུས་ངག་ཡིད་གསུམ་གྱི་ནད་གདོན་སྡིག་སྒྲིབ་བག་ཆགས་ཐམས་ཅད་ཞི་ཞིང་དག་པར་གྱུར་ཅིག༔ཤཱནྟིཾ་ཀུ་རུ་ཡེ་སྭཱ་ཧཱ༔ཧཱུྃ་ཧྲཱིཿདུས་གསུམ་སངས་རྒྱས༴གསུང་གི་དགྱེས་པ༴མེ་ཡི་ལྷ་མོ་གོས་དཀར་མོ༔བསྲུང་བྱའི་ལུས་ངག༴ནད་གདོན་བར་ཆད༴གྲིབ་དང་མི་གཙང་༴རྒྱལ་བའི་གསུང་གི༴ཆོས་ཉིད་ཀློང་དུ༴སོར་རྟོག་ཡེ་ཤེས་གསལ་གྱུར་ཅིག༔རཾ་པདྨ་ཌཱ་ཀི་ནཱི་བསྲུང་བྱའི་ལུས་ངག་ཡིད་གསུམ་གྱི་ནད་གདོན་སྡིག་སྒྲིབ་བག་ཆགས་ཐམས་ཅད་ཞི་ཞིང་དག་པར་གྱུར་ཅིག༔ཤཱནྟིཾ་ཀུ་རུ་ཡེ་སྭཱ་ཧཱ༔ཧཱུྃ་ཧྲཱིཿདུས་གསུམ་སངས་རྒྱས༴ཕྲིན་ལས་དགྱེས་པ༴རླུང་གི་ལྷ་མོ་དམ་ཚིག་སྒྲོལ༔བསྲུང་བྱའི་ལུས་ངག༴ནད་གདོན་བར་ཆད༴གྲིབ་དང་མི་གཙང་༴རྒྱལ་བའི་ཕྲིན་ལས༴ཆོས་ཉིད་ཀློང་དུ༴བྱ་གྲུབ་ཡེ་ཤེས་གསལ་གྱུར་ཅིག༔ཡཾ་ཀརྨ་ཌཱ་ཀི་ནཱི་བསྲུང་བྱའི་ལུས་ངག་ཡིད་གསུམ་གྱི་ནད་གདོན་སྡིག་སྒྲིབ་བག་ཆགས་ཐམས་ཅད་ཞི་ཞིང་དག་པར་གྱུར་ཅིག༔ཤཱནྟིཾ་ཀུ་རུ་ཡེ་སྭཱ་ཧཱ༔དེ་ནས་བྱབ་པ་ནི༔ཧཱུྃ༔རང་བཞིན་གདོད་ནས་རྣམ་དག་ཀྱང་༔གློ་བུར་དྲི་མའི་རྒྱུ་རྐྱེན་གྱིས༔བག་ཆགས་འཁོར་བའི་སྒྲིབ་བག་ཀུན༔རྒྱལ་བའི་ཐུགས་རྗེའི་བྱིན་རླབས་དཔལ༔ཡེ་ཤེས་ལྔ་ཡི་ངོ་བོ་རུ༔ཡོངས་ཤར་རྟེན་འབྲེལ་རྨ་བྱའི་མདངས༔འོད་ཟེར་ལྔ་ཡིས་བྱབ་པ་ཡིས༔དྲི་མེད་མཁའ་ལྟར་དག་གྱུར་ཅིག༔ཤེལ་སྒོང་ཅི་བཞིན་གསལ་གྱུར་ཅིག༔ཡི་གེ་བརྒྱ་པ་དང་༔མི་འཁྲུགས་པའི་གཟུངས་ཀྱི་མཐར༔ཨོཾ་ཛྙཱ་ན་ཌཱ་ཀི་ནཱི་ཨེ་བཾ་ལཾ་རཾ་ཡཾ་སརྦ་པཱ་པཾ་ཤཱནྟིཾ་ཀུ་རུ་ཡེ་སྭཱ་ཧཱ༔བསྲུང་བྱའི་འདུ་བ་རྣམ་བཞིའི་ནད་ཐམས་ཅད་བྱབ་ཨ་པ་ན་ཡེ་སྭཱ་ཧཱ༔ནད་རིགས་བཞི་བརྒྱ་རྩ་བཞིའི་གནོད་པ་ཐམས་ཅད་བྱབ་ཨ་པ་ན་ཡེ་སྭཱ་ཧཱ༔བགེགས་རིགས་སྟོང་ཕྲག་བརྒྱད་ཅུའི་གནོད་པ་ཐམས་ཅད༴ཕ་རོལ་བའི་མི་ཁ་ཐམས་ཅད༴རྨི་ལམ་ངན་པ་ཐམས་ཅད༴ལྟས་ངན་པ་ཐམས་ཅད༴གཟའ་དང་དྲང་སྲོང་གི་གནོད་པ་ཐམས་ཅད༴རྒྱལ་འགོང་དམ་སྲིའི་གནོད་པ་ཐམས་ཅད༴དགེ་བསྙེན་ཐེའུ་རང་གི་གནོད་པ་ཐམས་ཅད༴ས་བདག་ཀླུ་གཉན་གྱི་གནོད་པ་ཐམས་ཅད༴ལེགས་སུ་མི་དགའ་བ་ཉེས་སུ་དགའ་བའི་གནོད་པ་ཐམས་ཅད༴དེ་ནས་ཡུངས་ཀར་བྲབ་པ་ནི༔ཧཱུྃ༔ང་ནི་དུས་གསུམ་སངས་རྒྱས་ཀྱི༔ཐུགས་ཀྱི་རང་གདངས་ཁྲོ་བོའི་རྒྱལ༔གསང་བདག་ཕྱག་ན་རྡོ་རྗེ་སྟེ༔ཡུངས་ཀར་ཤ་རི་ར་ནི་ཐུན༔ཁྱོད་ཀྱི་ལུས་གདོན་ལ་བྲབ་པས༔ནད་གདོན་བར་ཆད་རྐྱེན་བགེགས་དང་༔མདོར་ན་ལུས་ངག་ཡིད་གསུམ་ལ༔ཉེས་རྐྱེན་ལོག་འདྲེན་ཐམས་ཅད་ཀུན༔བསྐྲད་རྨོངས་དབྱེ་ལས་བྱས་གྱུར་ནས༔སྤྲིན་མེད་ཉི་ཤར་ལྟར་གསལ་ཤོག༔རྩ་སྔགས་མཐར༔ཨོཾ་ཕུ་ལེ་ཕུ་ལེ་ཕུད་སྭཱ་ཧཱ༔ཧ་ལ་ཧ་ལ་ཕུད་ཕུད་ནད་གདོན་སྡིག་སྒྲིབ་ཐམས་ཅད་ཤཱནྟིཾ་ཀུ་རུ་ཡེ་སྭཱ་ཧཱ༔དེ་ནས་གླུད་གཏོར་བྱིན་བརླབས་ནི༔ཨོཾ་སྭ་བྷཱ་ཝ་སོགས༔གླུད་གཏོར་མི་དམིགས་པ་སྟོང་པ་ཉིད་དུ་གྱུར༔སྟོང་པའི་ངང་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ་ཨོཾ་ཨཱཿཧཱུྃ་འོད་དུ་ཞུ་བ་ལས་བྱུང་བའི་གཏོར་མ་འདོད་རྒུའི་འབྱུང་གནས་མི་ཟད་པ་རྒྱན་གྱི་འཁོར་ལོ་ཆེན་པོར་གྱུར༔ཨོཾ་ཨཱཿཧཱུྃ༔ལན་གསུམ༔ན་མཿསརྦ་ཏ་ཐཱ་ག་ཏ་ཨ་ཝ་སོགས་སཾ་བྷ་ར་ཧཱུྃ༔དེ་བཞིན་གཤེགས་པ་བཞིའི་མཚན་ཀྱང་བརྗོད༔ཀྱཻ༔ངར་འཛིན་འཁྲུལ་པ་ལས་བྱུང་བའི༔གློ་བུར་ལྷགས་པའི་ལན་ཆགས་དང་༔གྲིབ་བདག་གནོད་བྱེད་ཕོ་མོ་རྣམས༔འདོད་ཡོན་གླུད་གཏོར་འདི་བཞེས་ཏེ༔རྒྱུ་སྦྱོར་མི་ནོར་འཁོར་བཅས་ལ༔གནོད་ཅིང་འཚེ་བའི་སེམས་སྤོངས་ཤིག༔བཟུང་བ་ཐོངས་ལ་བཅིངས་པ་ཁྲོལ༔བསྡམས་པ་ཀློད་ལ་མནན་པ་ཁྱོག༔དགའ་མགུ་ཡི་རང་ཚིམ་གྱུར་ཅིག༔དེ་ནས་བསྐུལ་བ་ནི༔ཧཱུྃ༔རང་བཞིན་འབར་བའི་གཞལ་ཡས་ནས༔དུས་གསུམ་རྒྱལ་བ་སྲས་བཅས་ཀྱི༔ཐུགས་ཀྱི་བདག་ཉིད་རྡོ་རྗེ་འཆང་༔འདིར་བྱོན་རྣལ་འབྱོར་གྲོགས་མཛོད་ཅིག༔ཤར་གྱི་ཁྲོ་རྒྱལ་རྣམ་པར་རྒྱལ༔སྙིང་རྗེ་ཚད་མེད་ཀློང་ནས་བཞེངས༔ཐུགས་རྗེའི་དབང་གིས་འདིར་གཤེགས་ཤིག༔བདུད་རྩི་ཕུད་གཏོར་རཀྟ་བཞེས༔རྒྱུ་སྦྱོར་ཡོན་གྱི་བདག་པོ་ལ༔ཞེ་སྡང་ལས་བྱུང་གདོན་བགེགས་སྲུངས༔བྱད་བཀྲོལ་དུག་རྣམས་ཕྱིར་ཕྱུངས་ཤིག༔ནད་དང་རྐྱེན་གེགས་མཐའ་དག་ཐུལ༔ཞི་བའི་ཕྲིན་ལས་གྲུབ་པར་མཛོད༔མེ་ལོང་ཡེ་ཤེས་དངོས་གྲུབ་སྩོལ༔དེ་ནས་དུག་བྱུང་ནི༔ཀྱཻ༔རྒྱ་མཚོ་ཆེ་ལ་དབང་བསྒྱུར་ཞིང་༔དཀར་ཕྱོགས་སྐྱོང་བ་ཀླུ་ཡི་རྗེ༔རྗེ་རིགས་རྒྱལ་པོ་འཁོར་དང་བཅས༔གནོད་སྦྱིན་ཕུར་བུ་ཤིང་གཟའ་དང་༔དམུ་བདུད་བཙན་གྱི་རིགས་རྣམས་ཀུན༔དུག་གྲིབ་གནོད་སྦྱོར་ལས་བྱུང་བའི༔གདུག་རྩུབ་མཐོང་ཐོས་ཁ་རླངས་དུག༔རེག་པའི་དུག་དང་བཅས་པ་ཀུན༔ད་ལྟ་ཉིད་དུ་ཕྱིར་ཕྱུངས་ཤིག༔གལ་ཏེ་གནོད་ཅིང་འཁུ་བ་ན༔བདག་ཉིད་བཛྲ་པཱ་ཎི་ཡི༔ཐུགས་ལས་སྤྲུལ་པའི་ཁྲོ་ཚོགས་ཀྱིས༔རྨོངས་བསྐྲད་དྲག་པོའི་ལས་རྣམས་བྱེད༔དེ་བས་གསང་བདག་བཀའ་མ་བཅག༔མཛེ་སྐྲན་ཕོལ་མིག་གཉན་ལྷོག་སོགས༔གདུག་རྩུབ་ཐམས་ཅད་ཕྱིར་ཕྱུངས་ཤིག༔སྟེང་གདོན་ལྷ་དང་འོག་གདོན་ཀླུ༔གཟའ་གཉན་དམུ་བཙན་མ་མོ་བདུད༔གནོད་སྦྱིན་ཡུད་མིད་རྒྱལ་པོ་དང་༔འགོང་པོ་ཐེའུ་རང་སྲིན་པོ་ཡམས༔འབྱུང་པོ་དམ་སྲི་གཤིན་རྗེ་དང་༔རྗེ་རིགས་དམངས་རིགས་བྲམ་ཟེའི་རིགས༔གདོལ་པ་དགའ་བོ་འཇོག་པོ་དང་༔ཉེར་དགའ་མཐའ་ཡས་པདྨའི་གདུང་༔དུང་སྐྱོང་ནོར་རྒྱས་རིགས་ལྡན་པ༔ཝ་རུ་ཎ་སེ་ལ་སོགས་པའི༔འབྱུང་བ་ས་ཤིང་ཆུ་མེ་རླུང་༔ལྕགས་དང་ནམ་མཁའི་དུག་རྣམས་ཀུན༔རང་རང་སོ་སོའི་དབྱིངས་སུ་བསྡུས༔རྐྱེན་ངན་བར་ཆད་བྱང་གྱུར་ཅིག༔དེ་ནས་བུམ་ཁྲུས་ནི༔ཧཱུྃ༔བུམ་པ་བཟང་པོ་ཆེ་བའི་མཆོག༔དྲི་མེད་བུམ་པའི་གཞལ་ཡས་ཁང་༔ནང་ན་གསང་བདག་ལྷ་ཚོགས་བཞུགས༔དག་བྱེད་བདུད་རྩིའི་ཆུ་རྒྱུན་གྱིས༔བསྲུང་བྱ་རྣམས་ལ་ཁྲུས་བགྱིས་པས༔ཞེ་སྡང་ལས་ལས་བྱུང་བ་ཡི༔ལུས་ངག་ཡིད་ཀྱི་ནད་གདོན་དུག༔གྲིབ་དང་འབག་རྩོག་ཐམས་ཅད་ཀུན༔བཀྲུའོ་བྱབ་བོ་དག་གྱུར་ཅིག༔རྩ་སྔགས་མཐར༔ཨེ་ཧོ་ཤུདྡྷེ་ཤུདྡྷེ་སྭཱ་ཧཱ༔བཾ་ཧོ་ཤུདྡྷེ་ཤུདྡྷེ་སྭཱ་ཧཱ༔ལཾ་ཧོ་ཤུདྡྷེ་ཤུདྡྷེ་སྭཱ་ཧཱ༔རཾ་ཧོ་ཤུདྡྷེ་ཤུདྡྷེ་སྭཱ་ཧཱ༔ཡཾ་ཧོ་ཤུདྡྷེ་ཤུདྡྷེ་སྭཱ་ཧཱ༔ཨོཾ་ཛྙཱ་ན་ཌཱ་ཀི་ནཱི་ཨེ་བཾ་ལཾ་རཾ་ཡཾ་ཤུདྡྷེ་ཤུདྡྷེ་ནད་གདོན་སྡིག་སྒྲིབ་བག་ཆགས་ཐམས་ཅད་ཀུ་རུ་ཡེ་སྭཱ་ཧཱ༔ནཱ་ག་ཤིག་ཤིག༔ནཱ་ག་ཁྲོལ་ཁྲོལ༔ནཱ་ག་ཕྱུང་ཕྱུང་༔ཨོཾ་མ་མ་སྔོ་ཏ་སྔོ་ཏ་ཡེ་སྭཱ་ཧཱ༔འབྱུང་བ་ཆུ་དང་ཤིང་གི་དུག་ཐམས་ཅད་རང་གནས་སུ་བསྡུས་ཤིག༔ཤཱནྟིཾ་ཀུ་རུ་ཡེ་སྭཱ་ཧཱ༔ནད་པའི་ལུས་ཕྱི་ནང་གི་གདོན་དང་དུག་ཐམས་ཅད་དུད་ཁུའི་རྣམ་པར་རྐང་མཐིལ་ནས་བྱུང་སྟེ་ངར་གླུད་ལ་ཐིམ་པར་གྱུར༔དེ་ནས་བསྐུལ་བ་ནི༔ཧཱུྃ༔རང་བཞིན་འབར་བའི་གཞལ་ཡས་ནས༔དུས་གསུམ་རྒྱལ་བ་སྲས་བཅས་ཀྱི༔ཐུགས་ཀྱི་བདག་ཉིད་རྡོ་རྗེ་འཆང་༔འདིར་བྱོན་རྣལ་འབྱོར་གྲོགས་མཛོད་ཅིག༔ལྷོ་ཡི་ཁྲོ་རྒྱལ་གཤིན་རྗེ་གཤེད༔བྱམས་པ་ཚད་མེད་ཀློང་ནས་བཞེངས༔ཐུགས་རྗེའི་དབང་གིས་འདིར་གཤེགས་ཤིག༔བདུད་རྩི་ཕུད་གཏོར་རཀྟ་བཞེས༔རྒྱུ་སྦྱོར་ཡོན་གྱི་བདག་པོ་ལ༔ང་རྒྱལ་ལས་བྱུང་གདོན་བགེགས་སྲུངས༔བྱད་བཀྲོལ་དུག་རྣམས་ཕྱིར་ཕྱུངས་ཤིག༔ནད་དང་རྐྱེན་གེགས་མཐའ་དག་ཐུལ༔རྒྱས་པའི་ཕྲིན་ལས་གྲུབ་པར་མཛོད༔མཉམ་ཉིད་ཡེ་ཤེས་དངོས་གྲུབ་སྩོལ༔དེ་ནས་དུག་བྱུང་ནི༔ཀྱཻ༔རྒྱ་མཚོ་ཆེ་ལ་དབང་བསྒྱུར་ཞིང་༔དཀར་ནག་གཉིས་སྐྱོང་ཀླུ་ཡི་རྗེ༔དམངས་རིགས་རྒྱལ་པོ་ཆེན་པོ་དང་༔ཉི་མ་མིག་དམར་མེ་གཟའ་དང་༔དམུ་བདུད་བཙན་གྱི་རིགས་རྣམས་ཀུན༔དུག་གྲིབ་གནོད་སྦྱོར་ལས་བྱུང་བའི༔གདུག་རྩུབ་མཐོང་ཐོས་ཁ